b'\n_START_ARTICLE_\nFernando Pessoa\n_START_PARAGRAPH_\nFernando Pessoa (kodanikunimega Fernando Ant\xc3\xb3nio Nogueira de Seabra Pessoa; 13. juuni 1888 \xe2\x80\x93 30. november 1935) oli Portugali luuletaja, proosakirjanik, kirjanduskriitik, t\xc3\xb5lkija, kirjastaja ning filosoof._NEWLINE_Pessoad on nimetatud 20. sajandi \xc3\xbcheks t\xc3\xa4htsamaks kirjanikuks ning \xc3\xbcheks suurimaist portugalikeelsetest poeetidest. Ta kirjutas ja t\xc3\xb5lkis ka inglise je prantsuse keelest. Pessoa oli tuntud kirjanduslike m\xc3\xbcstifikatsioonide poolest: ta avaldas oma teoseis mitme pseudon\xc3\xbc\xc3\xbcmi (nn heteron\xc3\xbc\xc3\xbcmi) all, mis kajastasid erinevaid fiktiivseid isiksusi, kes olid varustatud t\xc3\xa4iemahuliste elulugude ja taustadega._NEWLINE_Kriitik Rein Veidemanni s\xc3\xb5nul on Pessoa luule "puhas olemasoluluule, milles p\xc3\xb6\xc3\xb6rdumatu m\xc3\xb6\xc3\xb6duvuse taju m\xc3\xa4\xc3\xa4rab tegelikkusesuhte. T\xc3\xb5eline on \xc3\xbcksnes hajumine ajas ja ruumis. Inimese \xc3\xbclevus ja traagika on selles, et talle on antud v\xc3\xb5imalus l\xc3\xa4bi elada ja j\xc3\xa4lgida seda teed olematusse."_NEWLINE_Eesti keeles on ilmunud Pessoa luulevalimikud "Autops\xc3\xbchhograafia" Ain Kaalepi t\xc3\xb5lkes (Tallinn: Perioodika, 1973; Loomingu Raamatukogu), T\xc3\xb5nu \xc3\x95nnepalu t\xc3\xb5lkes "Tubakapood" (Tallinn: Pilgrim, 2009) ning "S\xc3\xb5num" (Tartu: Tartu \xc3\x9clikooli kirjastus, 2010; t\xc3\xb5lkinud Ain Kaalep, Maarja Kaplinski, J\xc3\xbcri Talvet ja Anneli Tuulik).'